Naujieji Stonupėnai

Naujieji Stonupėnai (, nuo 1938 m. Hagenrode) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 18 km į šiaurės vakarus nuo Pilkalnio, 20 km į pietvakarius nuo Lazdynų.

Istorija 

Įkurti valstybinio miško žemėse XVIII a. antroje pusėje ar anksčiau. Kitas kaimo pavadinimas – Szrogen, Srojen. 1785 m. buvo laisvųjų valstiečių kaimas su 5 ugniakurais (gyvenamaisiais pastatais), 1823 m. – 5 sodybų šatulinių kulmiškių kaimas su 11 gyventojų. 1854 m. Naujųjų Stonupėnų kaime buvo 6 gyvenamieji pastatai ir 30 gyventojų. Iki 1818 m. priklausė Įsruties apskrities Brakupėnų, Leskaminio domenų valsčiams, 1818–1945 m. – Pilkalnio apskričiai, buvo 1874 m. įsteigto Baltrušėlių valsčiaus kaimas. Tikintieji iki 1853 m. priklausė Kusų, vėliau – Rautenberkio evangelikų liuteronų parapijai. XIX a. pab. kaime buvo vėjo malūnas.

Po Antrojo pasaulinio karo išnyko. Nuo 2008 m. kaimo teritorija priklauso Krasnoznamensko rajono Vesnovo kaimo gyvenvietei.

Gyventojai

Šaltiniai 

Pilkalnio apskrities gyvenvietės